Kabul (puštu i dari: کابل, puštu [kɑˈbəl], dari [kɒːˈbol]) om Afganistanan pälidn da kaikiš suremb lidn. Se om Kabulan agjan administrativine keskuz mugažo.

Istorii 
1. voz'tuhal EME lidn mainitase Kubha-nimenke Rigvedas («idealine sija elämhä mägil») i Avestas. Ahemenidoiden aigan nimitihe lidnad jo Kabura:ks, se kändihe zoroastrizman, buddizman i induizman kul'turižeks keskuseks.

Geografijan andmused 
Lidn sijadase valdkundan päivnouzmas, ühtennimižen Kabul-jogen randoil (460 km pitte, Indan oiged ližajogi), 1791 m ü.m.t. keskmäižel korktusel.

Lidnan pämez' paneb radnikusele 22 nomeruidud rajonan (nāhia) pämehid. Mohammad Junus Nauandiš radoi meran vll 2010−2014.

Eläjad 
Vl 2006 lidnan eläjiden lugu oli 615 900 ristitud. Vl 2011 läz 3 mln ristituid elihe ezilidnoidenke. Kaik 44 universitetad i institutad i 41 üläopendusen škol oma avaitud Kabulas da sen agjas.

Transport 
Avtobusad i kiruhavtobusad oma kundaližeks transportaks lidnas. Ei ole raudteid i elektrotransportad.

Rahvahidenkeskeine soda- da civiline Kabul-lendimport Hamid Karzain nimel nimitadud (KBL, 100 tuh. passažiroid vl 2010) sijadase 5 km pohjoižpäivnouzmha lidnan keskusespäi. Tehtas reisid Keskuzazijan i Keskmäižen Päivnouzmman maihe, Turkanmaha, Delihe, Moskvha, Urumčihe i Frankfurtha Mainal, mugažo Afganistanadme.

Homaičendad

Irdkosketused 
 Kabul-lidnan oficialine sait (km.gov.af).   

 
Afganistanan lidnad
Eländpunktad kirjamišton mödhe

Pälidnad